УЛСЫН ИХ ХУРЛЫН ГИШҮҮН Б.БАТТӨМӨРИЙН САНААЧЛАН БОЛОВСРУУЛСАН АКТИВ УДИРДЛАГЫН ТУХАЙ ХУУЛИЙН ТӨСӨЛД ЯАМДУУДААС ИРҮҮЛСЭН САНАЛЫН ТОВЪЁОГ

|  |  |  |  |  |
| --- | --- | --- | --- | --- |
| **№** | **Хаанаас** | **Саналын утга** | **Саналыг тусгасан байдал** | **Хуулийн төслийн зүйл, заалт** |
|  | Монгол Улсын Шадар сайд  2019.04.16  ЗГ-2/281 | Таны 2019 оны 4 дүгээр сарын 5-ны өдрийн 1-1/1472 дугаар албан бичгээр санал авахаар ирүүлсэн Улсын Их Хурлын гишүүн Б.Баттөмөрийн санаачлан боловсруулсан Актив удирдлагын тухай хуулийн төсөл болон холбогдох материалыг судлан үзээд дараах саналыг хүргүүлж байна:  1.Хуулийн төслийн 2 дугаар зүйлийн 2.1-ийн “...Банкны тухай хууль,” гэсний дараа “Өрийн удирдлагын тухай хууль, Банкны салбарын тогтвортой байдлын тухай хууль” гэж нэмэх;  Тайлбар: Өрийн удирдлагын тухай хуулийн 3 дугаар зүйлийн 3.3-т “Засгийн газрын өрийн баталгаа”, 3.4-т “Төрийн болон орон нутгийн өмчит, төрийн болон орон нутгийн өмч давамгайлсан хуулийн этгээдийн зээллэгт Засгийн газрын өрийн баталгаа гаргах, түүнийг бүртгэх” харилцааг уг хуулиар зохицуулахаар хуульчилсан. | * Өрийн удирдлагын тухай хуулийг нэмж тусгав. * Банкны салбарын тогтвортой байдлын тухай хуулийн зохицуулах харилцаанд хамаарахгүй тул уг хуулийг нэмэх шаадлагагүй. | 2.1.Актив удирдлагын тухай хууль тогтоомж нь Монгол Улсын Үндсэн хууль[[1]](#footnote-1), Иргэний хууль[[2]](#footnote-2), Төв банк /Монголбанк/-ны тухай хууль[[3]](#footnote-3), Санхүүгийн зохицуулах хорооны эрх зүйн байдлын тухай хууль[[4]](#footnote-4), Компанийн тухай хууль[[5]](#footnote-5), Банкны тухай хууль[[6]](#footnote-6), **Өрийн удирдлагын тухай хууль**[[7]](#footnote-7) энэ хууль болон тэдгээртэй нийцүүлэн гаргасан хууөль тогтоомжийн бусад актаас бүрдэнэ. |
| 2.Хуулийн төслийн 3 дугаар зүйлийн 3.1.3, 13.5.4, 20.2.1-ийн “тохиромжтой этгээд байх” гэснийг хасч, мэргэжил, мэргэшил, ур чадвар, дадлага туршлагатай холбоотой тодорхой шаардлага, шалгуурыг зааж өгөх; | **Саналыг тусгаагүй.**  Банкны хяналт шалгалтын Базелын хороо нь төв банк, банк болон санхүүгийн нэгдлийн удирдлагад тавигдах шалгуурыг тодорхойлсон бөгөөд уг шалгуурыг тусгаснаар ТУЗ, болон гүйцэтгэх удирдлагад тавих шалгуурыг өндөрсгөх ач холбогдолтой.  “Fit and Proper Principles paper”, February1999, <http://www.bis.org/publ/bcbs47c4.pdf> |  |
| 3.Хуулийн төслийн 9 дүгээр зүйлийн 9.1-ийн “Банк Актив удирдлагын компанид өөрийн чанаргүй активын төлбөрийг шаардах, төлүүлэх, хөрөнгө худалдан борлуулах зэргээр активыг шийдвэрлэх эрхийг олгож болно.” гэснийг “Банк өөрийн чанаргүй активын төлбөрийг шаардах, төлүүлэх, хөрөнгө худалдан борлуулах зэрэг активыг шийдвэрлэх эрхийг Актив удирдлагын компанид олгож болно.” гэж өөрчлөн найруулах; | **Саналыг тусгасан.** | 12.1.Банк нь өөрийн чанаргүй зээлийн төлбөрийг төлүүлэхтэй холбоотой шийдвэр гаргах эрхийг Актив удирдлагын компанид шилжүүлж болно. |
| 4.Хуулийн төслийн 13 дугаар зүйлийн 13.3-т “...зөвлөлийн хараат бус гишүүнд.., Азийн хөгжпийн банк, Олон улсын санхүүгийн корпорац тус тус нэр дэвшүүлэх”-ээр заасныг холбогдох хууль тогтоомжийн хүрээнд нягтлах; | **Саналыг тусгасан.**  Олон улсын байгууллагын оролцоог судлах. | 17.2.Төлөөлөн удирдах зөвлөлийн хараат бус гишүүнийг Монголбанк, Олон улсын санхүүгийн байгууллагаас тус тус нэр дэвшүүлж, хувьцаа эзэмшигчдийн хурал сонгоно. |
| 5.Хуулийн төслийн 23 дугаар зүйлийн 23.2-т “Актив удирдлагын компанийн хувь нийлүүлсэн хөрөнгийн 20 хувийг төрөөс бүрдүүлэх”-ээр заасантай холбогдуулан эрсдэлээс хамгаалах үүднээс Компанийн хөрөнгийн үнийн дүнгийн доод хязгаарыг зааж өгөх; Тайлбар: Актив удирдлагын компани нь үндсэн үйл ажиллагаанаас гадна өрийн хэрэгсэл гаргах, зээл авах, хөрөнгө оруулалт хийх, бусад эх үүсвэрээс санхүүжилт авах эрхтэй байхаар хуулийн төсөлд тусгасан байх тул учирч болох аливаа эрсдэлийг даах чадвартай байх шалгуур буюу ББСБ /2.0 тэрбум төгрөг/, Арилжааны банк /50.0 тэрбум төгрөг/-ны дүрмийн сантай уялдуулан компанийн хөрөнгийн үнийн доод үнийн хязгаарыг 10.0-20.0 тэрбум төгрөгөөр тогтоож болох зэргийг судалж шийдэх. | **Саналыг тусгаагүй.**  Монголбанк, Сангийн яам хамтран өөрийн хөрөнгийн доод хэмжээг тогтооно. Уг хэмжээг хуульчлах тохиолдолд өөрчлөх шаардлага үүсэх бүр хуульд өөрчлөлт оруулах, цаг хугацаа алдах эрсдэл үүснэ. | 27.3.Актив удирдлагын компанийн хувь нийлүүлсэн хөрөнгө нь энэ хуулийн 27.1-д заасан эх үүсвэрээс оруулсан мөнгөн хөрөнгөөс бүрдэх бөгөөд түүний доод хэмжээг эдийн засгийн байдал, мөнгөний ханшны өөрчлөлт, Актив удирдлагын компанийн эрхлэх үйл ажиллагааны онцлогийг харгалзан Монголбанк, санхүү, төсвийн асуудал эрхэлсэн төрийн захиргааны төв байгууллага хамтран тогтооно. |
| 6.Хуулийн төслийн 25 дугаар зүйлийн 25.1-д “Актив удирдлагын компани нь... өрийн хэрэгсэл гаргаж болно.”, 25.2-т “...өрийн хэрэгсэлд Засгийн газар баталгаа гаргаж болно.”, 27 дугаар зүйлийн 27.1.2-т “Засгийн газрын үнэт цаас болон Засгийн газрын баталгаа гаргасан бусад үнэт цаас” гэж тус тус заасныг Өрийн удирдлагын тухай хуультай уялдуулах. Тайлбар: Өрийн удирдлагын тухай хуулийн 4 дүгээр зүйлийн 4.1.2-т “бүх төрлийн зээл, үнэт цаас болон өр үүсгэх аливаа гэрээ, хэлцлийг өрийн хэрэгсэл”-д хамааруулсан бөгөөд Засгийн газар баталгаа гаргасан тохиолдолд Өрийн удирдлагын тухай хуулийн үйлчлэлд хамаарахаар заасныг харгалзан үзэх шаардлагатай байгаа зэрэг болно. | **Саналыг тусгасан.** | 31.1.2.Засгийн газрын үнэт цаас болон Засгийн газрын өрийн баталгаа гаргасан бусад үнэт цаас; |
|  | Байгаль орчин, аялал жуулчлалын сайд  2019.04.10-01/2242 | Таны 2019 оны 04 дүгээр сарын 05-ны өдрийн 1-1/1472 дугаартай “Монгол Улсын Их Хурлын гишүүн Б.Баттөмөрийн санаачлан боловсруулсан Актив удирдлагын тухай хуулийн төсөлд санал ирүүлэх тухай” албан бичигтэй танилцлаа.  Монгол Улсын Их Хурлын гишүүн Б.Баттөмөрийн санаачлан боловсруулсан “Актив удирдлагын тухай” хуулийн төсөлд тусгайлан өгөх саналгүй болно. | Тусгайлан өгөх саналгүй |  |
|  | Батлан хамгаалахын сайд  2019.04.16-1а/1382 | Актив удирдлагын тухай хуулийн төсөлтэй танилцаад дараахь саналыг хүргүүлж байна.Үүнд:  1.Хуулийн төслийн 3 дугаар зүйлд “Активын удирдлага” гэсэн нэр томьёог тодорхойлж, нэмж тусгах; | **Саналыг тусгасан.**  Уг хуулиар зөвхөн нэг хуулийн этгээд буюу Актив удидлагын компанийн эрхлэх үйл ажиллагаатай холбоотой харилцааг зохицуулах бөгөөд үйл ажиллагааны хүрээг илүү тодорхой болгосон. | 1.1.Энэ хуулийн зорилт нь банкны салбарын тогтвортой байдлыг хангах зорилго бүхий Монгол Улсын Актив Удирдлагын Компани /цаашид “Актив удирдлагын компани” гэх/-ийн үйл ажиллагааны зарчим, удирдлага, зохион байгуулалт, хяналтын эрх зүйн үндэс болон эрхлэх үйл ажиллагааны хүрээг тогтоож, зохицуулахад оршино. |
| 2.Хуулийн төслийн 8 дугаар зүйлийн 8.8, 8.12 дахь хэсгүүд нь агуулга зарчмын хувьд ижил байх тул хуулийн төсөлд нэгтгэн тусгах. | **Саналыг тусгасан.** | 11.7.Актив удирдлагын компани нь банкнаас чанаргүй зээлийг шилжүүлэхэд, эсхүл тус компани чанаргүй зээлийг бусад этгээдэд шилжүүлэхэд зээлдэгч болон барьцаа, батлан даалт, фидуцийн зүйлийн өмчлөгч, эзэмшигчээс зөвшөөрөл авахгүй. |
|  | Гадаад харилцааны сайд  2019.04.24-09/2363 | Монгол Улсын Их Хурлын гишүүн Б.Баттөмөрийн санаачлан боловсруулсан Актив удирдлагын тухай хуулийн төслийг дэмжиж байна. | Тусгайлсан санал ирүүлээгүй. |  |
|  | Сангийн сайд  2019.04.22-6/2423 | Монгол Улсын Их Хурлын гишүүн Б.Баттөмөрийн санаачлан боловсруулсан Актив удирдлагын тухай хуулийн төсөл, холбогдох бусад баримт бичигтэй танилцаад дараах саналтай байна.  **Хоёр. Хуулийн төслийн талаар**  2.1 Төслийн 1 дүгээр зүйлийн 1.1 дэх хэсгээс “Монгол Улсын” гэснийг хасах; | **Саналыг тусгаагүй.**  УИХ-ын 2015 оны 93 дугаар тогтоол, 2016 оны 68 болон 71 дүгээр тогтоолуудаар санхүүгийн салбарын тогтвортой байдлыг хангах, санхүүгийн салбарын эрсдэлийг бууруулах арга хэмжээний хүрээнд актив удирдлагын мэргэшсэн институцыг байгуулахыг Засгийн газар, Монголбанк, Санхүүгийн зохицуулах хороонд даалгасан байдаг. Уг хуулийн дагуу байгуулагдах Актив удирдлагын компани нь хуулийн дагуу тусгайлсан чиг үүрэг, эрх хэмжээг хэрэгжүүлэх, тодорхой хугацаанд үйл ажиллагаагаа явуулах /байгуулагдсан цагаасаа хойш 10 жил/ зорилго бүхий Монгол Улсын хэмжээнд зөвхөн нэг байгуулагдах мэргэшсэн хуулийн этгээд байх учраас Монгол Улсын гэсэн тодотголтой Актив удирдлагын компани байна гэж үзэж байна. |  |
| 2.2 Төслийн 4 дүгээр зүйлийн 4.1 дэх хэсэгт “...төрийн өмчийн оролцоотой...” гэж заасныг “...төрийн өмчийн оролцоогүй...” гэж өөрчлөх; | **Саналыг тусгаагүй.**  Уг компанийг улсын төсөвт нэмэлт дарамт үзүүлэхгүйгээр төрийн өмчийн оролцоог хангах боломжтойй. |  |
| 2.3 Төслийн 4 дүгээр зүйлийн 4.2 дахь хэсгийг хасах; | **Саналыг тусгасан.** |  |
| 2.4 Төслийн 4 дүгээр зүйлийн 4.3 дахь хэсгээс “...санхүү, төсвийн асуудал эрхэлсэн засгийн газрын гишүүн...” гэснийг хасах; | **Саналыг тусгасан.** | 5.7. Актив удирдлагын компанийг өөрчлөн байгуулах, татан буулгах шийдвэрийг Монголбанкны Ерөнхийлөгчийн зөвшөөрснөөр хувьцаа эзэмшигчдийн хурал гаргана. |
| 2.5 Төслийн 4 дүгээр зүйлийн 4.4 дэх хэсэг, 30 дугаар зүйлийн  30.2 дахь хэсэг, 32 дугаар зүйлийн 32.3 дахь хэсэг, 35 дугаар зүйлийн 35.5 хэсгээс “...санхүү, төсвийн асуудал эрхэлсэн төрийн захиргааны төв байгууллага...” гэснийг хасах; | **Саналыг тусгасан.** | 5.8.Актив удирдлагын компанийг өөрчлөн байгуулах, Дампуурлын тухай хуульд зааснаас бусад үндэслэлээр татан буулгах, тус компани татан буугдах үед актив удирдлагын компанийн хөрөнгийг шийдвэрлэхтэй холбогдох харилцааг Монголбанк, Санхүүгийн зохицуулах хорооны хамтран баталсан журмаар зохицуулна.  30.2 хасагдсан.  40.4.Актив удирдлагын компани, түүний үйл ажиллагаа, удирдлага, зохион байгуулалт, хөрөнгө, санхүүжилт, хяналт шалгалт, түүний үйл ажиллагаанд холбогдох журмыг Санхүүгийн зохицуулах хороо дангаар буюу Монголбанктай хамтран батална. |
| 2.6 Төслийн 4 дүгээр зүйлийн 4.6-г “Актив удирдлагын компани дүрэмтэй байх бөгөөд дүрмийг Монголбанкны Ерөнхийлөгч зөвшөөрсөнөөр хувьцаа эзэмшигчдийн хурлаар баталж холбогдох байгууллагад бүртгүүлэх.” гэж өөрчлөх; | **Саналыг тусгасан.** | 7.1. Актив удирдлагын компанийн дүрэмд нэмэлт өөрчлөлт оруулах болон шинэчилсэн найруулгыг батлах шийдвэрийг Монголбанкны Ерөнхийлөгчийн зөвшөөрснөөр хувьцаа эзэмшигчдийн хурал гаргана. |
| 2.7 Төслийн 4 дүгээр зүйлийн 4.7.8 дахь заалт, 8 дугаар зүйлийн 8.5.5 дахь заалт, 23 дугаар зүйлийн 23.1.3 дахь заалтад тус тус заасан “бусад” гэсний оронд нарийвчилсан зохицуулалтыг тусгах; | **Зарим саналыг тусгасан.**  Тухайлбал нарийвчилсан бүхий л зохицуулалтыг хуульд тусгах боломжгүй бөгөөд хуульд нийцсэн буюу илүү өндөр шаардлага бүхий бусад зохицуулалтыг тусгах боломжтой байхаар зохицуулсан. | Хуучин 4.7.8 дахь заалт 7.2.7 болсон бөгөөд Компанийн тухай хуульд нийцсэн.  Хуучин 8.5.5 дахь заалт 11.4.7.Энэ хуулийн дагуу Монголбанк шаардлагатай гэж үзсэн бусад.  Хуучин 8.5.5 дахь заалт 27.1.3 тус тус болж өөрчлөгдсөн. |
| 2.8 Төслийн 6 дугаар зүйлийг бүхэлд нь хасах; | **Саналыг тусгасан.** | Актив удирдлагын сангийн тухай бүлгийг хассан |
| 2.9 Төслийн 7 дугаар зүйлийн 7.5 дахь хэсэг буюу “Актив удирдлагын компани энэ хуульд заасан үйл ажиллагаа эрхлэх хүрээнд чанаргүй активт холбогдох тайлан, мэдээг уг активыг шилжүүлсэн банкнаас, баримт бичгийг холбогдох иргэн, хуулийн этгээд, төрийн эрх бүхий байгууллагаас гаргуулан авах эрхтэй.” гэснийг хасах; | **Саналыг тусгасан.**  Өөрчлөн найруулсан | 10.3.Актив удирдлагын компани энэ хуульд заасан үйл ажиллагааг хэрэгжүүлэхдээ чанаргүй зээлд холбогдох тайлан, баримт мэдээллийг холбогдох банк, иргэн, хуулийн этгээд, төрийн эрх бүхий байгууллагаас гаргуулан авах эрхтэй. |
| 2.10 Хуулийн төсөлд эсвэл хуулийн төслийн 8 дугаар зүйлийн 8.2 дахь хэсэгт заасан “Актив удирдлагын компанид чанаргүй активыг шилжүүлэх банкийг тодорхойлох журам”-д чанаргүй активыг шилжүүлэх үйл ажиллагааны зардал болон зардлыг хариуцах этгээдийг тодорхойлох зохицуулалтыг тусгах; | **Журмаар зохицуулах.** | 11.10.Монголбанк энэ хуулийн 11.2-т заасныг үндэслэн Актив удирдлагын компанид шилжүүлэх чанаргүй зээл, шилжүүлэх банкыг тодорхойлохтой холбоотой журмыг батална. |
| 2.11 Хуулийн төсөлд Актив удирдлагын компани банкнаас чанаргүй активыг шилжүүлэн авах зарчмыг тодорхойлоогүй тул Актив удирдлагын компани чанаргүй активыг банкнаас шууд төлбөртэйгөөр худалдан авахгүй байх нарийвчилсан зохицуулалтыг хуулийн төсөлд эсвэл “Актив удирдлагын компанид чанаргүй активыг шилжүүлэх банкийг тодорхойлох журам”-д тусгах; | **Журмаар зохицуулах.** | 11.10.Монголбанк энэ хуулийн 11.2-т заасныг үндэслэн Актив удирдлагын компанид шилжүүлэх чанаргүй зээл, шилжүүлэх банкыг тодорхойлохтой холбоотой журмыг батална. |
| 2.12 Төслийн 8 дугаар зүйлийн 8.4 дэх хэсэгт заасан шаардлагыг хангаагүй байх нь актив хөрөнгийг шилжүүлж авахаас татгалзах үндэслэл болох агуулга бүхий зохицуулалтыг шинээр нэмэх; | **Саналыг тусгасан.** | 11.11. Актив удирдлагын компани нь энэ хуульд зааснаас бусад үндэслэлээр банкны чанаргүй зээлийг шилжүүлэн авахыг хориглоно. |
| 2.13 Төслийн 8 дугаар зүйлийн 8.9 дэх хэсэг буюу “Актив удирдлагын компани чанаргүй активын зах зээлийн бодит үнийг тогтоох, уг үнийг хямдруулах бодлого, журам тогтоон мөрдөж болно.” гэснийг хасах; | **Саналыг тусгаагүй.**  Чанаргүй зээлийн үнийг үр дүнтэй тогтоох, чанаргүй зээлийг хямдруулахад мөрдөх аргачлал, журмыг тогтоон мөрдөх нь Компанийн үйл ажиллагааг ашигтай ажиллах зарчимд нийцүүлэхэд ач холбогдолтой. |  |
| 2.14 Төслийн 8 дугаар зүйлийн 8.12-т ”Актив удирдлагын компани банкнаас чанаргүй актив шилжүүлэн авахад эсхүл тус компани чанаргүй активыг бусад этгээдэд худалдахад зээлдэгчийн зөвшөөрлийг авахгүй.” гэсэн хэсгийг хасах; | **Саналыг тусгаагүй.**  Зээлдэгч зөвшөөрөл өгөхгүй тохиолдолд тухайн чанаргүй зээлийг банк, компани аль аль нь шийдвэрлэх боломжгүйгээр үлдэх, улмаар чанаргүй зээл нэмэгдэх эрсдэлтэй. |  |
| 2.15 Төслийн 11 дүгээр зүйлд “татварын байгууллага татварын хяналт, шалгалт хийх зорилгоор, эсхүл Монгол Улсын Засгийн газар гадаад улс орнуудтай татварын зорилгоор мэдээлэл харилцан солилцох зорилгоор мэдээлэл авах хүсэлт гаргасан бол” гэсэн 11.1.5 дахь заалт нэмэх; | **Саналыг тусгасан.** | 14.2.5. Татварын байгууллага татварын хяналт, шалгалт хийх зорилгоор, эсхүл Монгол Улсын Засгийн газар гадаад улс орнуудтай татварын зорилгоор мэдээлэл харилцан солилцох зорилгоор мэдээлэл авах хүсэлт гаргасан. |
| 2.16 Төслийн 11 дүгээр зүйлийн 11.2-т “Актив удирдлагын компани Засгийн газрын баталгаа гаргасан эх үүсвэрийг бүрэн төлж барагдуулахаас өмнө аливаа хэлбэрээр ногдол ашиг хуваарилахыг хориглоно.” гэсэн хэсгийг хасах; | **Саналыг тусгаагүй.** | Өрийн удирдлагын тухай хуулийн 33.4 дэх хэсэгт заасны дагуу АУК-ийн хүсэлтийн дагуу Засгийн газрын өрийн баталгаа гаргасан тохиолдолд тухайн баталгаа гаргасан эх үүсвэрийг бүрэн төлж барагдуулах хүртэл ногдол ашиг хуваарилахыг хориглосон зохицуулалт юм. |
| 2.17 12 дугаар зүйлийн 12.1 дэх хэсэг, 13 дугаар зүйлийн 13.3 дахь хэсгийг тус тус хасах; | **Саналын зарим хэсгийг тусгасан.**  12.1 дэх хэсгийг өөрчлөн найруулж 27.1.1-т оруулсан.  13.3 дахь хэсгийг мөн өөрчлөн найруулж 17.2 дахь хэсэгт оруулсан. | 27.1.1.Монгол Улсын Засгийн газар, Монгол Улсын иргэн, Монгол Улсын хууль тогтоомжийн дагуу үүсгэн байгуулагдсан хуулийн этгээдийн хувь нийлүүлсэн хөрөнгө,  17.2.Төлөөлөн удирдах зөвлөлийн хараат бус гишүүнийг Монголбанк, Олон улсын санхүүгийн байгууллагаас тус тус нэр дэвшүүлж, хувьцаа эзэмшигчдийн хурал сонгоно. |
| 2.18 Төслийн 23 дугаар зүйлийн 23.1.1 дэх хэсэгт заасан “төр, бусад этгээдээс хувь нийлүүлсэн хөрөнгө” гэснийг “хувь нийлүүлсэн хөрөнгө” гэж өөрчлөх; | **Саналыг тусгаагүй.**  Заалтыг өөрчлөн найруулсан | 27.1.1.Монгол Улсын Засгийн газар, Монгол Улсын иргэн, Монгол Улсын хууль тогтоомжийн дагуу үүсгэн байгуулагдсан хуулийн этгээдийн хувь нийлүүлсэн хөрөнгө, |
| 2.19 Төслийн 23 дугаар зүйлийн 23.2, 23.3 дахь хэсэг, 25 дугаар зүйлийн 25.3 дахь хэсэг, 25 дугаар зүйлийн 25.4 дэх хэсгийг тус тус хасах; | **Саналыг тусгаагүй.** | Өрийн удирдлагын тухай хуулийн 33.4 дэх хэсэгт заасны дагуу АУК-ийн хүсэлтийн дагуу Засгийн газрын өрийн баталгаа гаргасан тохиолдолд тухайн баталгаа гаргасан эх үүсвэрийг бүрэн төлж барагдуулах хүртэл ногдол ашиг хуваарилахыг хориглосон зохицуулалт юм.  29.3.Энэ хуулийн 29.1-д заасан өрийн хэрэгсэлд Засгийн газар баталгаа гаргаж болно.  29.4.Энэ хуулийн 29.3-т заасны дагуу Актив удирдлагын компанийн өрийн хэрэгсэлд Засгийн газар баталгаа гаргахад энэ хуулийн 29.2-д заасан хязгаарлалт хамаарахгүй. |
| 2.20 Төслийн 27 дугаар зүйлийн 27.1.1 дэх заалтад заасан  “Монгол Улсын хууль тогтоомжийн дагуу тусгай зөвшөөрөл авсан, зээлжих зэрэглэл тогтоодог oлон улсын **болон дотоодын байгууллагаар** үнэлгээ хийлгэсэн банк, хөрөнгө оруулалтын санд байршуулах” гэж өөрчлөх; | **Саналыг тусгаагүй.** |  |
| 2.21 Төслийн 27 дугаар зүйлийн  27.1.4 дэх заалтад “Төв банкны үнэт цаас” гэж нэмэх; | **Саналыг тусгасан.** | 31.1.3. Монголбанкны үнэт цаас; |
| 2.22 Төслийн 30 дугаар зүйлийн 30.3 дахь хэсэг, 31 дүгээр зүйлийн 31.4 дэх хэсэг, 33 дугаар зүйлийн 33.1 дэх хэсгийг хасах; | **Саналыг тусгасан.**  6 дугаар бүлгийг бүхэлд нь хассан. |  |
| 2.23 Төслийн 32 дугаар зүйлийн 32.2, 32.3 дахь хэсэгт тус тус заасан санхүүгийн тайлан гаргах болон хөндлөнгийн аудит хийлгэх хугацааг Нягтлан бодох бүртгэлийн тухай, Аудитын тухай хуульд нийцүүлэн өөрчлөн найруулах; | **Саналыг тусгасан.**  Аудитын тухай хууль  10.2.3.банк жилийн эцсийн санхүүгийн тайланг дараагийн санхүүгийн жилийн 03 дугаар сарын 31-ний өдрийн дотор; | 32.3.Актив удирдлагын компанийн санхүүгийн тайланг Нягтлан бодох бүртгэлийн тухай хуульд заасны дагуу гарган аудит хийлгэж, үр дүнг өөрийн цахим хуудсанд байршуулж, нийтэд ил тод мэдээлнэ. |
| 2.24 Актив удирдлагын компанийн санхүүгийн тайлан, үйл ажиллагаанд төрийн аудит хийх тухай төслийн 34 дүгээр зүйлийг бүхэлд нь төслөөс хасах; | **Саналыг тусгаагүй.**  Төрийн аудитын тухай хуульд зааснаар төрийн өмчийн оролцоотой хуулийн этгээдийн санхүүгийн тайлан, үйл ажиллагааны гүйцэтгэлд төрийн аудит хийж, дүгнэлт, зөвлөмж гаргах зохицуулалттай байна. |  |
| 2.25 Төслийн 35 дугаар зүйлийн 35.3 дахь хэсгийн Актив удирдлагын компанийн нягтлан бодох бүртгэлийн тусгай журам, санхүүгийн тайланд тавих шаардлагыг хамтран батлах этгээдэд “санхүү, бүртгэлийн асуудал эрхэлсэн төрийн захиргааны төв байгууллага” гэж нэмэх; | **Саналыг тусгасан.** | 32.2.Актив удирдлагын компанийн нягтлан бодох бүртгэлийн тусгай журам, тус компанийн санхүүгийн тайланд тавих шаардлагыг Монголбанк, санхүү төсвийн асуудал эрхэлсэн төрийн захиргааны төв байгууллага, Санхүүгийн зохицуулах хороо хамтран батална. |
| 2.26 Төслийн 35 дугаар зүйлийн 35.5 дахь хэсгийг  “Актив удирдлагын компани, түүний үйл ажиллагаа, удирдлага, зохион байгуулалт, хөрөнгө, санхүүжилт, хяналт шалгалт, актив удирдлагын сан, түүний үйл ажиллагаанд холбогдох журмыг Санхүүгийн зохицуулах хороо дангаар буюу Монголбанк, санхүү төсвийн асуудал эрхэлсэн төрийн захиргааны төв байгууллагатай хамтран батална.” гэж өөрчлөн найруулах. | **Саналыг тусгасан.** | 40.4.Актив удирдлагын компани, түүний үйл ажиллагаа, удирдлага, зохион байгуулалт, хөрөнгө, санхүүжилт, хяналт шалгалт, түүний үйл ажиллагаанд холбогдох журмыг Санхүүгийн зохицуулах хороо дангаар буюу Монголбанк, санхүү төсвийн асуудал эрхэлсэн төрийн захиргааны төв байгууллагатай хамтран батална. |
|  | Хөдөлмөр, нийгмийн хамгааллын сайд  2019.04.15-1/1127 | Актив удирдлагын тухай хуулийн төсөлд тусгайлан өгөх саналгүй болно. | **Тусгайлан санал өгөөгүй.** |  |
|  | Барилга, хот байгуулалтын сайд |  |  |  |
|  | Боловсрол, соёл, шинжлэх ухаан, спортын сайд  2019.04.15-1а/2977 | Монгол Улсын Их Хурлын гишүүн Б.Баттөмөрийн санаачлан боловсруулсан “Актив удирдлагын тухай” хуулийн төсөлтэй танилцлаа.  Тусгайлан өгөх саналгүй болно. | **Тусгайлан санал өгөөгүй.** |  |
|  | Зам, тээврийн хөгжлийн яам  2019.04.24-01/2014 | Хууль зүй, дотоод хэргийн сайд Таны 1-1/1472 тоот албан бичгээр ирүүлсэн Улсын Их Хурлын гишүүн Б.Баттөмөрийн санаачлан боловсруулсан “Актив удирдлагын тухай” хуулийн төсөлд дараах саналтай байна.Үүнд:   * + - 1. Хуулийн төслийн 7 дугаар зүйлийн 7.1.2-д “Хөрөнгө, зээл, зээлийн хүүгийн төлбөрийг төлүүлэх, шаардлагатай тохиолдолд барьцаа, эрсдэлийн сангаар үүргийн гүйцэтгэлийг хангуулах зэргээр банкнаас шилжүүлэн авсан чанаргүй зээлийг өмчлөх, эзэмших, удирдах, захиран зарцуулах” гэсэн нь мөн төслийн 7 дугаар зүйлийн 7.1.3-д “Зээлийн барьцаа хөрөнгийг худалдан борлуулах, захиран зарцуулах эзэмшилдээ авах, санхүүжүүлэх барьцаа хөрөнгөөр үүргийн гүйцэтгэлийг хангуулах” гэж заасантай агуулгын хувьд нэг утга санаа илэрхийлэн давхцаж байгааг анхаарах; | **Саналыг тусгасан.**  7.1.3.г-д заасан заалтыг хасаж, 7.1.2 дахь заалтыг өөрчлөн найруулсан. | 10.1.2.хөрөнгө, зээл, зээлийн үндсэн хүү, гэрээнд заасан бол хэтэрсэн хугацааны хүү, нэмэгдүүлсэн хүүгийн төлбөрийг төлүүлэх, шаардлагатай тохиолдолд барьцаа, батлан даалт, баталгаа, фидуцийн зүйлээр үүргийн гүйцэтгэлийг хангуулах зэргээр банкнаас шилжүүлэн авсан чанаргүй зээлийг өмчлөх, эзэмших, удирдах, захиран зарцуулах; |
| * + - 1. Хуулийн төслийн 3 дугаар зүйл “Хуулийн нэр томьёоны тодорхойлолт”-д “Актив” гэсэн нэр томьёог нэмж тусгах; | **Саналыг тусгаагүй.**  Чанаргүй зээлийн талаарх тодорхойлолтыг тусгасан. | 4.1.3.“чанаргүй зээл” гэж Монголбанк, Санхүү, төсвийн асуудал эрхэлсэн төрийн захиргааны төв байгууллагаас хамтран баталсан журмаар тодорхойлсныг. |
| * + - 1. Хуулийн төслийн 4 дүгээр зүйлийн 4.7-д “Актив удирдлагын компанийн дүрэмд дараах зүйлийг тусгана” гэж заасан нь Компанийн тухай хуулийн 16 дугаар зүйлд заасан “Компанийн дүрэм” гэсэн заалттай давхцаж байгаа тул Хууль тогтоомжийн тухай хуулийн 32 дугаар зүйлийн 32.1-д “Хуулийн давхардал, зөрчил гарахаас сэргийлэх, ойлгож хэрэглэхэд хялбар болгох зорилгоор өөр хуульд байгаа, эсхүл тухайн хуульд нэгэнт туссан асуудлыг дахин дурдах бол эшлэл хэрэглэнэ” гэж заасантай нийцүүлэн эшлэл хийх зэрэг болно. | **Саналыг тусгаагүй.**  Уг хууль нь тусгайлсан чиг үүрэг гүйцэтгэх, давуу эрх бүхий, хуульд заасан тодорхой хугацаанд үйл ажиллагаа явуулж дуусгах хуулийн этгээдтэй холбогдох харилцааг зохицуулсан тул бусад хууль тогтоомж буюу бусад нийтлэг харилцааг зохицуулсан суурь хуультай шууд холбоогүй, “бие даасан” хууль юм. |  |
|  | Уул уурхай, хүнд үйлдвэрийн сайд  2019.04.05- 01/1216 | Монгол Улсын Их хурлын гишүүн Б.Бөттөмөрийн санаачлан боловсруулсан Актив удирдлагын тухай хуулийн төсөл, холбогдох материалтай танилцлаа.  Тогтоолын төсөлд тусгайлан өгөх саналгүй, зарчмын хувьд дэмжиж байна. | **Тусгайлан санал өгөөгүй.** |  |
|  | Хүнс, хөдөө аж ахуй, хөнгөн үйлдвэрийн сайд  2019.04.23-01/1608 | Монгол Улсын Их Хурлын гишүүн Б.Баттөмөрийн санаачлан боловсруулсан “Актив удирдлагын тухай” хуулийн төсөлтэй танилцаж дараах саналыг хүргүүлж байна. Үүнд:   1. Тус хуулийн төслийн 4 дүгээр бүлэг “Активын удирдлагын компани”-ийн эрх зүйн зохицуулалтууд нь Компанийн тухай хуульд заасан компанийн дүрэм, төлөөлөн удирдах зөвлөл, бусад хороодын үйл ажиллагааг хуультай давхцуулан заасан заалтууд байх бөгөөд Компанийн тухай хуулийн 16 дугаар зүйлтэй зөрчилдөж байна. | **Саналыг тусгаагүй.**  Уг хууль нь тусгайлсан чиг үүрэг гүйцэтгэх, давуу эрх бүхий, хуульд заасан тодорхой хугацаанд үйл ажиллагаа явуулж дуусгах хуулийн этгээдтэй холбогдох харилцааг зохицуулсан тул бусад хууль тогтоомж буюу бусад нийтлэг харилцааг зохицуулсан суурь хуультай шууд холбоогүй, “бие даасан” хууль юм. |  |
| 1. Хуулийн төслийн 4.1-д Активын удирдлагын компанийг “хязгаарлагдмал хариуцлагатай компани” байхаар, хуулийн төслийн 12.2-д “хувьцаа эзэмшигч нь Монгол улсын Засгийн газар болон бусад этгээд байна” гэж тус тус заасан нь Компанийн тухай хуулийн 5.1-д заасан “Хязгаарлагдмал хариуцлагатай компанийн байгуулах үеийн хувьцаа эзэмшигчдийн тоо 50-аас дээшгүй байна” гэсэн заалтыг хангахгүй байна. |  |
| 1. Мөн хуулийн төслийн 4.3-д “Актив удирдлагын компанийг байгуулах, өөрчлөн байгуулах, татан буулгах шийдвэрийг Монголбанкны Ерөнхийлөгч, санхүү, төсвийн асуудал эрхэлсэн Засгийн газрын гишүүний зөвшөөрснөөр хувьцаа эзэмшигчдийн хурал гаргана” гэж заасан нь шууд хувьцаа эзэмшигчдийн бүрэн эрхэд нөлөөлж, тус хуулийн төслийн 12.2 –д заасан компанийн удирдах эрх бүхий дээд байгууллага “хувьцаа эзэмшигчдийн хурал байна” гэсэн, мөн тус хуулийн төслийн 5.1.2-д заасан компанийн “хараат бус байх” зарчим, 6 дугаар зүйлийн” компанийн бие даасан байдал” гэсэн тус тус заалттай зөрчилдөж байна. |  |
| 1. Хуулийн төслийн 4.5-д компанийн үйл ажиллагаа явуулах хугацааг “10 жил” гэж заасан нь Компанийн тухай хуулийн 8.5 дахь заалттай зөрчилдөж байна. |  |
| 1. Хуулийн төслийн 7.1-д заасан компанийн үйл ажиллагаа нь зөвхөн дан ганц банкны чанаргүй активыг шилжүүлэн авахаар заасан нь хэт хязгаарлагдмал байна. Бусад банк бус санхүүгийн байгууллага, зээлийн үйлчилгээ үзүүлдэг төрийн байгууллагуудын “чанаргүй актив”-ууд хэрхэн зохицуулах талаар зохицуулалтын заалт байхгүй байна. | Монгол Улсын санхүүгийн салбарын 95 хувийг банкны салбар дангаараа эзэлдэг бөгөөд банкны салбарт хуримтлагдаад байгаа чанаргүй зээлийг богино хугацаанд, үр нөлөөтэйгээр шийдвэрлэх нь энэхүү хуулийн зорилгод нийцэж байгаа тул санхүүгийн бусад салбарт байгаа чанаргүй зээлийг энэ хуулийн хүрээнд зохицуулахгүй юм. |  |
| 1. Хуулийн төслийн 8.4, 8.5-д заасан чанаргүй активыг шилжүүлэн авах нөхцөл, шаардлага хэт өндөр байгаа нь цаашид банкууд зээлийн барьцаа хөрөнгийг зах зээлийн үнээс доогуур үнэлэх нөхцөлийг бүрдүүлж, зээлдэгч нарт дарамт учруулахаар байна. | Актив удирдлагын компанийн үйл ажиллагааг үр нөлөөтэй, ашигтай байх зарчимд нийцүүлэх үүднээс чанаргүй активыг шилжүүлэн авах нөхцөл шаардлагыг тодорхой болгох үүднээс тусгасан зохицуулалт бөгөөд зээлдэгч нарт нэмэлт дарамт учруулахгүй. Харин чанаргүй зээлийн хэмжээ буурснаар зээлтэй холбоотой банкны зардал буурч хүртээмж өргөсөх үр дагавартай. | 11.2.Актив удирдлагын компанийн банкнаас шилжүүлэн авах чанаргүй зээлд дараах шаардлага тавигдана: |
| 1. Хуулийн төслийн 8.12 дахь заалт нь Үндсэн хууль, Иргэний тухай хуультай зөрчилдөж байна. | Үндсэн хууль, Иргэний хууль зөрчихгүй. |  |
| 1. Хуулийн төслийн 5 дугаар бүлгийг бусад холбогдох хуулиудтай нийцүүлэх нь зүйтэй байна.   Мөн Монголбанк, Сангийн яам, Санхүүгийн зохицуулах хорооны хамтарсан Санхүүгийн тогтвортой байдлын зөвлөлөөс 2018 онд “Чанаргүй активыг бууруулах стратегийн баримт бичиг”-ийг баталсан. Тус стартегид “Монголд чанаргүй активын зах зээл хөгжөөгүй гол шалтгаан нь зээлийн өр төлбөр барагдуулах ажиллагааны үр ашиггүй байдал юм. Тус ажиллагаа нь сунжирсан, таамаглах аргагүй, өрийн бүтцийн өөрчлөлт бараг байхгүй. Монголын нөхцөлд хөрөнгө оруулагчид чанаргүй зээлийн багцад доогуур үнэ санал болгох юмуу арилжаанд оролцохоос бүүр татгалзана. Чанаргүй зээлийг шийдвэрлэх илүү олон сонголт бий болгох нь зах зээлийг дэмжих ач холбогдолтой. Чанаргүй активыг худалдах арга хэрэгсэл нь бусад арга хэрэгсэл болох өр төлбөрийг албадан барагдуулах болон дампуурлын ажиллагаа үр ашигтай ажиллаж байгаа үед үр дүнтэй байдаг. Чанаргүй активыг худалдах арга хэмжээ нь бусад бүх аргын хамгийн сүүлчийнх байх бөгөөд банк тухайн активыг тэнцлээсээ бүрэн салгаж байгаа боловч банкны системийн хувьд сөрөг нөлөөтэй асуудал нь хэвээр үлдэж, бодит эдийн засагт шийдэгдээгүй асуудал хэвээр хоцорно. Иймд хууль, эрх зүй, шүүх, шийдвэр гүйцэтгэх ажиллагаа, дуудлага худалдаа, дампуурал зэрэг бусад арга хэрэгсэл бүрэн шинэчлэгдээгүй тохиолдолд активыг худалдах, Актив удирдлагын компанид шилжүүлэх нь бүрэн шийдэл биш болохыг анхаарах шаардлагатай. Актив удирдлагын компанийг байгуулах эрх зүйн тогтолцоог бүрдүүлэхдээ банк, Актив удирдлагын компани аль аль нь эдийн засгийн утга учиртай харилцаатай байх нөхцөлийг бүрдүүлэх нь чухал. Актив удирдлагын компанийг байгуулж, банкны системийн чанаргүй активын зогсоол бус, хамгийн сүүлийн буюу банк алдагдлаа хүлээсний дараах шийдлийн сүүлийн сонголт хэлбэрээр байгуулах нь зүйтэй. Чанаргүй зээлийг Актив удирдлагын компанид шилжүүлэх нь “төвлөрсөн” шийдэл бөгөөд банкнууд болон захын бусад оролцогчийн хоорондын арилжаанд тулгуурласан зах зээлийн шийдлээс ялгаатай юм. Чанаргүй зээлийг борлуулахад тулгарч буй саад бэрхшээлийг арилгах, зах зээл бүх хөрөнгө оруулагчдад (тухайлбал, гадаадын) нээлттэй байх, зээлдэгчдийг хамгаалсан үйлчилгээний үүрэг хариуцлага, нөхцөлийг зохицуулах шаардлагатай” гэж тусгасан байна. | Бусад хууль тогтоомжтой зөрчилдөхгүй. |  |
|  |  | 1. Хуулийн төсөл нь зөвхөн нэг компанийн үйл ажиллагааг зохицуулсан, хэт давуу талыг бий болгосон, тусгайлсан хуулийн төсөл болсон байх бөгөөд хуулийн нэртэйгээ зохицохгүй байгаа тул хуулийн төслийг сайтар судалж, боловсруулах нь зүйтэй гэж үзэж байна. | **Саналыг тусгасан.**  Уг хууль нь банкны чанаргүй зээлийн удирдлагын тусгайлсан чиг үүргийг хэрэгжүүлэх нэг хуулийн этгээдийн үйл ажиллагааг зохицуулж байгаа тул хуулийн нэрийг өөрчилсөн. | АКТИВ УДИРДЛАГЫН КОМПАНИЙН ТУХАЙ  1.1.Энэ хуулийн зорилт нь банкны салбарын тогтвортой байдлыг хангах зорилго бүхий Монгол Улсын Актив Удирдлагын Компани /цаашид “Актив удирдлагын компани” гэх/-ийн үйл ажиллагааны зарчим, удирдлага, зохион байгуулалт, хяналтын эрх зүйн үндэс болон эрхлэх үйл ажиллагааны хүрээг тогтоож, зохицуулахад оршино. |
|  | Эрүүл мэндийн сайд | - |  |  |
|  | Эрчим хүчний сайд  2019.04.16-1а/1456 | Монгол Улсын Их Хурлын гишүүн Б.Баттөмөрийн санаачлан боловсруулсан Актив удирдлагын тухай хуулийн төсөлд санал авахаар ирүүлсэнтэй танилцлаа.  Хуулийн төслийг дэмжиж байна. Тусгайлан өгөх саналгүй болно. | **Тусгайлан санал өгөөгүй.** |  |
|  | Монгол Улсын сайд, Засгийн газрын Хэрэг эрхлэх газрын дарга | - |  |  |

---о0о---

1. Монгол Улсын Үндсэн хууль-“Төрийн мэдээлэл” эмхтгэлийн 1992 оны 1 дугаарт нийтлэгдсэн. [↑](#footnote-ref-1)
2. Иргэний хууль-“Төрийн мэдээлэл” эмхтгэлийн 2002 оны 7 дугаарт нийтлэгдсэн. [↑](#footnote-ref-2)
3. Төв банк /Монголбанк/-ны тухай хууль-“Төрийн мэдээлэл” эмхтгэлийн 1996 оны 11 дугаарт нийтлэгдсэн. [↑](#footnote-ref-3)
4. Санхүүгийн зохицуулах хорооны эрх зүйн байдлын тухай хууль- “Төрийн мэдээлэл” эмхтгэлийн 2005 оны 46 дугаарт нийтлэгдсэн [↑](#footnote-ref-4)
5. Компанийн тухай хууль-“Төрийн мэдээлэл” эмхтгэлийн 2011 оны 42 дугаарт нийтлэгдсэн. [↑](#footnote-ref-5)
6. Банкны тухай хууль-“Төрийн мэдээлэл” эмхтгэлийн 2010 оны 7 дугаарт нийтлэгдсэн. [↑](#footnote-ref-6)
7. Өрийн удирдлагын тухай хууль-“Төрийн мэдээлэл” эмхэтгэлийн 2015 оны 9 дүгээрт нийтлэгдсэн. [↑](#footnote-ref-7)